Review # 196
บุฟเฟต์ขนมจีน ราคาหัวละ 98 บาท (ไม่รวมเครื่องดื่ม ) เครื่องดื่ม มีรีฟิล เป็นน้ำสมุนไพร จำพวกน้ำเก๊กฮวย ลำใย ชาดำเย็น ฯลฯ แก้วละ 35 บาท  ไม่จำกัดเวลา ไม่อิ่มก็ไม่ต้องลุกค่ะ
พิกัด ห้างซีคอนบางแค 
สไตล์ร้านตกแต่งแนวย้อนยุค มีโฆษณาเก่า โปรเตอร์เก่าแปะอยู่ในร้าน บรรยากาศเหมือนเราย้อนยุคกลับมากินขนมจีน 
พนักงานที่นี้มีไม่เยอะ เพราะส่วนมากที่นี้เน้นบริการตนเองส่วนใหญ่ค่ะ
พูดถึงไลน์ขนมจีน มีน้ำให้เลือก 8 ชนิด มีเครื่องเคียง ผัก วางอยู่ข้างๆ หลายชนิด 
น้ำขนมจีนมีให้เลือกตามนี้ค่ะ
เขียวหวานไก่ / น้ำพริก / น้ำยา / ยาใต้ / ซาวน้ำ / ยาป่า / ไตปลา / น้ำเงี้ยว

วันนี้ลองชิมมา 5 น้ำยาด้วยกัน 
-เขียวหวานไก่ * แกงเข้มข้น เนื้อไก่และฟักเยอะ ไม่ต้องคนหาไก่เลย ตักมาเนื้อไก่เน้นๆ มีพนักงานคอยเติมตลอดด้วย 
-น้ำพริก *น้ำพริกเน้นไปทางรสชาติหวาน ใส่ถั่วเยอะเข้มข้นมาก  เด็กๆทานได้สำหรับน้ำพริก
-น้ำยา * น้ำยาตักมาน้ำเข้มข้นไม่เหลวไม่ใส เหมือนใส่เนื้อปลาเยอะ 
-ซาวน้ำ *น้ำกะทิเคี้ยวหอมๆ ทานคู่กับกุ้งป่น ที่ตักใส่เองได้ไม่อั้น และเครื่องเคียงที่วางอยู่ข้างๆหม้อน้ำกะทิ เลือกใส่ได้เลย
-น้ำเงี้ยว *รสชาติเผ็ด ไม่มันมาก มีเลือดและเท้าไก่เต็มหม้อ ไม่ต้องงมหาค่ะ

สำหรับส่วนตัวชอบที่สุดคือแกงไก่เขียวหวาน ฟักเยอะ ไก่ก็เยอะ รสชาติเข้มข้นไม่ใสแจ่ว ตักไก่เท่าไรก็ได้ไม่มีพนักงานมานั่งจ้องมอง สังเกตุแต่ละโต๊ะก็นั่งกินไก่กันอย่างอร่อย

รวมแล้วเบ็ดเสร็จค่าเสียหาย ไม่เกิน 140 บาท  สำหรับคนที่กินเน้นปริมาณและคุณภาพแนะนำค่ะ ไม่ผิดหวัง รอบหน้าจะมาซ้ำค่ะ 

ราคา 4/5 (ใครกิน2จานคุ้มแน่)
บริการ 3/5 (เน้นบริการตัวเอง พนักงานร้านนี้ไม่เยอะ เน้นไปทางเติมอาหารที่ไลน์บุปเพต์)
รสชาติ 4/5 (สำหรับราคานี้ถือว่ารสชาติสุดคุ้ม)

คะแนนรวมให้ 4 คะแนนค่ะ 